ΓΡΑΠΤΗ ΕΡΩΤΗΣΗ E-3343/01

υποβολή: Cristiana Muscardini (UEN) προς την Επιτροπή

(3 Δεκεμβρίου 2001)

Θέμα: Μέτραπέρ ενός ομοσπονδιακού κράτους της Σομαλίας

Κατά την τελευταία σύνοδο του Συμβουλίου Ασφαλείας του ΟΗΕ, κατά την οποία έγινε λόγος σχετικά με την κατάσταση στη Σομαλία, ο πρεσβευτής της Αιθιοπίας εδήλωσε ότι κατέχει αποδείξεις σχετικά με την ανάμιξη του ισλαμικού φονταμενταλισμού στην πολιτική ζωή της Σομαλίας, με ιδιαίτερη αναφορά στην ομάδα της Άρτα και, ως εκ τούτου, στην μεταβατική κυβέρνησηπό την προεδρία του Αμπντουλκασίμ Σαλάντ Χασάν.

Εξ άλλου, στην Ουάσινγκτον Ποστ δημοσιεύθηκε η είδηση ότι η αυτόνομη περιφέρεια του Πούντλαντ γίνεται από μηνών αντικείμενο πολιτικο-στρατιωτικών επιθέσεων με σοβαρούς κινδύνους διασάλευσης της ασφάλειας και ειρήνης σε ολόκληρη την περιοχή. Μπορεί η Επιτροπή να απαντήσει στις ακόλουθες ερωτήσεις:

1. Γνωρίζει το θέμα·

2. Έχει την πρόθεση να αρχίσει διαπραγματεύσεις με τις αρχές της αυτόνομης περιφέρειας του Πούντλαντ της Σομαλίας και, γενικότερα, με όλα τα εμπεπλεγμένα μέρη προκειμένου να εξευρεθεί λύση στο πρόβλημα η οποία να λαμβάνειπόψη τον σεβασμό των διαφόρων εθνοτήτων πουπάρχουν στην Σομαλία·

3. Μετά τις αποκαλύψεις του Τύπου σχετικά με την ανάμιξη της μεταβατικής κυβέρνησης με τους κύκλους του ισλαμικού φονταμενταλισμού, έχει συλλέξει τις σχετικές με το θέμα αυτό πληροφορίες·

4. Η Ευρωπαϊκή Ένωση διατηρεί σχέσεις οικονομικής συνεργασίας με την Σομαλία·

5. Εάν ναι, μπορεί να περιγράψει το περιεχόμενό τους και να αναφέρει τα αποτελέσματά τους·

Απάντηση του κ. Nielson εξ ονόματος της Επιτροπής

(7 Μαρτίου 2002)

1. έως 3. Η Επιτροπή γνωρίζει πράγματι τις δηλώσεις των αρχών της Αιθιοπίας σχετικά με τη μεταβατική κυβέρνηση που τοποθετήθηκε μετά από τις συμφωνίες της Άρτα. Η Επιτροπή σημειώνει, ωστόσο, ότι οι δηλώσεις αυτές ειπώθηκαν τη στιγμή που η Αντίς Αμπέμπα δεχόταν για διπλωματικές συζητήσεις τον νέο πρωθυπουργό της μεταβατικής κυβέρνησης και τη στιγμή που η Αιθιοπία φαίνεται να αναλαμβάνει εκ νέου πρωτοβουλία στο έδαφος της Σομαλίας.

Η Επιτροπή προτιμά να ενθαρρύνει όλα τα ενδιαφερόμενα μέρη να συζητήσουν από κοινού σχετικά με το μέλλον της Σομαλίας. Μία πολιτική πρωτοβουλία της Επιτροπής θα πρέπει να λάβειπόψη της την εξωτερική πολιτική και την πολιτική ασφαλείας (ΚΕΠΠΑ).

Οι πληροφορίες στις οποίες αναφέρεται το Αξιότιμο Μέλος του Κοινοβουλίου δεν είναι καινούργιες. Η Επιτροπή, εκτιμώντας πάντα τις πληροφορίες που απευθύνθηκαν στο Αξιότιμο Μέλος του Κοινοβουλίου για την ιδιαίτερη χρησιμότητά τους, παραμένει ωστόσο προσεκτική επειδή οι πληροφορίες αυτές προέρχονται από ένα από τα ενδιαφερόμενα μέρη τα οποία αφορά το πρόβλημα της Σομαλίας.

Κατά τρόπο γενικό και ειδικότερα όσον αφορά τη Σομαλία, η Επιτροπή είναι αρκετά καλά πληροφορημένη χάρη στις επαφές της επιτόπου και χάρη στον στενό συντονισμό που έχει με τα κράτη μέλη που δρουν στη Σομαλία.

4. και 5. Η Ευρωπαϊκή Κοινότητα δεν διατηρεί σχέσεις οικονομικής συνεργασίας με τη Σομαλία.

Όσον αφορά τη συνεργασία για την ανάπτυξη, η Επιτροπή κινεί την προσοχή του Αξιότιμου Μέλους του Κοινοβουλίου στην απόφαση του Συμβουλίου ΑΚΕ-ΕΚ της 20ης Δεκεμβρίου 2001, η οποία χορηγεί ειδική βοήθεια στη Σομαλία βάσει του άρθρου 93 παράγραφος 6 της συμφωνίας του Κοτονού. Οι τρόποι εφαρμογής της ειδικής βοήθειας θα πρέπει ακόμα να εξεταστούν από τα κοινοτικά όργανα λήψης απόφασης.